CELEX: 32020D1730
Language: mt
Date: 2020-11-18 00:00:00
Title: Deċiżjoni tal-Kummissjoni (UE) 2020/1730 tat-18 ta’ Novembru 2020 li tikkonferma l-parteċipazzjoni tal-Irlanda fir-Regolament (UE) 2017/1954 tal-Parlament Ewropew u tal-Kunsill li jemenda r-Regolament tal-Kunsill (KE) Nru 1030/2002 li jippreskrivi format uniformi għall-permessi ta' residenza għaċ-ċittadini ta' pajjiżi terzi

19.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 387/22
               
            
         DEĊIŻJONI TAL-KUMMISSJONI (UE) 2020/1730
         tat-18 ta’ Novembru 2020
         li tikkonferma l-parteċipazzjoni tal-Irlanda fir-Regolament (UE) 2017/1954 tal-Parlament Ewropew u tal-Kunsill li jemenda r-Regolament tal-Kunsill (KE) Nru 1030/2002 li jippreskrivi format uniformi għall-permessi ta' residenza għaċ-ċittadini ta' pajjiżi terzi
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat il-Protokoll Nru 21, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, dwar il-pożizzjoni tar-Renju Unit u tal-Irlanda għar-rigward tal-ispazju ta' libertà, sigurtà u ġustizzja, u b'mod partikolari l-Artikolu 4 tiegħu,
         Billi:
         
                     (1)
                  
                  
                     Permezz ta' ittra lill-Kummissjoni Ewropea li ġġib id-data tad-29 ta' Lulju 2020, l-Irlanda nnotifikat ix-xewqa tagħha li taċċetta, u li tkun marbuta bir-Regolament (UE) 2017/1954 tal-Parlament Ewropew u tal-Kunsill (1).
                  
               
                     (2)
                  
                  
                     Ma hemm l-ebda kundizzjoni speċifika marbuta mal-parteċipazzjoni tal-Irlanda f’dak ir-Regolament u ma hemmx bżonn ta’ miżuri tranżitorji.
                  
               
                     (3)
                  
                  
                     Formati armonizzati u standards ta’ sigurtà komuni għall-permessi ta’ residenza fl-Unjoni Ewropea jiffaċilitaw il-qsim tal-fruntiera u għalhekk jikkontribwixxu għal tħaddim tajjeb ta’ żona ta’ libertà, sigurtà u ġustizzja.
                  
               
                     (4)
                  
                  
                     Jeħtieġ li l-parteċipazzjoni tal-Irlanda fir-Regolament (UE) 2017/1954 għalhekk tiġi kkonfermata.
                  
               
                     (5)
                  
                  
                     Sabiex l-Irlanda tkun tista' tapplika r-Regolament (UE) 2017/1954 kemm jista' jkun malajr, jenħtieġ li din id-Deċiżjoni tidħol fis-seħħ fil-jum li jiġi wara dak tal-pubblikazzjoni tagħha.
                  
               ADOTTAT DIN ID-DEĊIŻJONI:
         
            Artikolu 1
            Il-parteċipazzjoni tal-Irlanda fir-Regolament (UE) 2017/1954 hija kkonfermata.
         
         
            Artikolu 2
            Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-18 ta’ Novembru 2020.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  Ir-Regolament (UE) 2017/1954 tal-Parlament Ewropew u tal-Kunsill tal-25 ta’ Ottubru 2017 li jemenda r-Regolament tal-Kunsill (KE) Nru 1030/2002 li jippreskrivi format uniformi għall-permessi ta’ residenza għaċ-ċittadini ta’ pajjiżi terzi (ĠU L 286, 1.11.2017, p. 9).